पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। भाजयुमो द्वारा आयोजित मुख्यमंत्री क्रिकेट चैंपियनशिप में इंदौर की टीम सात विकेट से जीती। टीम के सदस्य शिकागो के उस स्थल का भ्रमण करेंगे जहां स्वामी विवेकानंद ने ऐतिहासिक भाषण दिया था। उपविजेता टीम के सदस्य कन्याकुमारी जाएंगे। 15 दिन बाद मुख्यमंत्री की उपस्थिति में दोनों टीमों को टिकट और पुरस्कार दिए जाएंगे।
विवेकानंद के 150वें जयंती वर्ष में यह आयोजन किया ताकि टीम भावना की सीख देकर मिशन-2013 में कार्यकर्ताओं का भरपूर उपयोग किया जा सके। मंगलवार को नेहरू स्टेडियम में हुए फाइनल के दौरान प्रदेश के संगठन महामंत्री अरविंद मेनन, मंत्री कैलाश विजयवर्गीय, कृष्णमुरारी मोघे, महेंद्र हार्डिया, मालिनी गौड़, शंकर लालवानी, उषा ठाकुर, गोविंद मालू, गोपीकृष्ण नेमा, गोलू शुक्ला, सावन सोनकर उपस्थित थे।
क्वार्टर फाइनल में झगड़े, मैच रोकना पड़ा
दोपहर में नर्मदापुरम और इंदौर की टीम में क्वार्टर फाइनल के दौरान विवाद हो गया। नर्मदापुरम की टीम ने इंदौर के एक खिलाड़ी की योग्यता पर सवाल उठाया तो बात बढ़ गई। मोर्चा प्रदेशाध्यक्ष अमरदीप मौर्य और प्रदेश संयोजक दीपक जैन को मैच रुकवाना पड़ा। देर तक मैदान में गहमागहमी रही। आखिर में जिस खिलाड़ी को लेकर विवाद हुआ था उसे बाहर कर दोबारा मैच करवाया गया जिसमें इंदौर की टीम जीती।
दावेदारों की नब्ज टटोल गए रघुनंदन शर्मा
भाजपा के प्रदेश उपाध्यक्ष और इंदौर प्रभारी रघुनंदन शर्मा मंगलवार को इंदौर में नेता-कार्यकर्ताओं से मिलकर दावेदारों की नब्ज टटोल गए। उन्होंने कई कार्यकर्ताओं से चर्चा की। दिल्ली के मसले पर मीडिया से बचते रहे। बोले- देश और प्रदेश में पार्टी को लेकर माहौल अच्छा है। उनके इस जवाब पर जब सवाल किया गया कि भाजपा के अच्छे माहौल में विघ्न क्यों आते हैं तो बोले- अब हम क्या करें। हर बार ऐसा हो जाता है पर हम उससे पार पा लेते हैं। इस दौरान संभागीय संगठन मंत्री शैलेंद्र बरुआ, नगर अध्यक्ष लालवानी, कमल वाघेला, उमेश शर्मा आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn